Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A személyi jövedelemadóról szóló 1995. évi CXVII. törvény (továbbiakban: Szja tv.) 2006. szeptember 1-jétõl
Paragraph Index: 149

A személyi jövedelemadóról szóló 1995. évi CXVII. törvény (továbbiakban: Szja tv.) 2006. szeptember 1-jétõl hatályos 69. § (1) bekezdésének mb) pontja, valamint (12) bekezdése értelmében természetbeni juttatásként adóköteles a munkahelyi telefonok magáncélú használata. Az új rendelkezés hatálybalépése után számos munkáltató fordult a biztoshoz, és arról kért állásfoglalást, hogy az adózási kötelezettség teljesítése során milyen formában kezelhetik a munkavállalók telefonhívásainak adatait. A munkáltató a munkavállalók részére átadott telefonon lefolytatott magáncélú telefonhívásokat mint természetbeni juttatást adhatja a munkavállalók számára, de a magáncélú hívások költségeinek megtérítését is kérheti. Ha a munkáltató az egyes konkrét munkavállalók magáncélú telefonhívásainak a költségeit nem tudja meghatározni, akkor a Pénzügyminisztérium honlapján közzétett, az Adó- és Pénzügyi Ellenõrzési Hivatallal együtt megadott, a cégtelefonok magáncélú használatával összefüggõ adókötelezettségrõl szóló tájékoztató (továbbiakban: tájékoztató) értelmében azt 20%-ban állapíthatja meg. Ebben az esetben azonban, tekintettel arra, hogy a magán-, illetõleg a hivatalos hívások adatai a telefonhívások listáján nem választhatók külön – melyet maga a tájékoztató is jogszerû követelményként szab meg – a hívások adatai a telefonhívások listázásával nem kezelhetõk. A munkáltató tehát csak a telefonköltségek adatait kezelheti, és az esetleges adóügyi ellenõrzés során azt köteles az ellenõrzést lefolytató személy részére átadni. A tájékoztatóban megjelölt, 20%-nál alacsonyabb magánhasználat is megállapítható, azonban az ezt igazoló dokumentumokat olyan formán köteles a munkáltató nyilvántartani, amely megfelel az Art., illetõleg az Avtv. rendelkezéseinek is. Az Avtv. rendelkezéseibõl fakadóan, a munkáltató az adózási kötelezettségeinek teljesítése céljából ebben az esetben sem kezelheti a magánjellegû telefonhívások adatait, ezért az ellenõrzés során csak azt rögzítheti, hogy a magán-, illetõleg a hivatalos hívások milyen költséget eredményeztek. Ezt egyrészt úgy tudja megoldani, ha a magán-, illetõleg a hivatalos hívásokat külön kóddal látja el. A hivatalos kódú hívásokat jogosult kezelni, a magán jellegû hívások adataiból azonban csak a költségekkel kapcsolatos adatokat kezelheti. Az Art. rendelkezéseibõl fakadóan a munkáltató az adóügyi ellenõrzést végzõ személynek a hivatalos hívások adatait tartalmazó listát, illetõleg a magánjellegû hívások összegét tartalmazó dokumentumokat adhatja át. Azokon a munkahelyeken, ahol a kódolás nem megoldható, elfogadható az a gyakorlat, miszerint a munkavállaló által használt telefon híváslistáját lezárt borítékban adják át – azt elõzetesen a munkáltató nem kezelheti –, és a magánhívások telefonszámait a munkavállaló olyan formában törli, hogy azokat a késõbbiekben ne lehessen azonosítani, a költségek azonban megállapíthatók. További lehetséges megoldás lehet a telefon-tükörkönyv vezetése, vagyis amikor a munkavállaló számára a munkáltató elõírja, hogy a telefonhasználat részleteit, így azt, hogy mikor, milyen célból kezdeményezett hívásokat, egy erre rendszeresített nyomtatványon vezesse. Amennyiben a munkáltató a magáncélú használat ellenértékét – vélelmezett értékét – megtérítteti a munkavállalóval, nem kell közterheket fizetnie. Ebben az esetben a munkáltató nemcsak a közterhek megfizetése alól mentesül, de az azzal kapcsolatos adatkezelésektõl is, vagyis az Szja tv. rendelkezéseinek betartása céljából nem lehet a munkavállalók telefonhasználatával kapcsolatos adataikat kezelni, és azt harmadik személynek továbbítani. (1672/K/2006) Több munkavállaló, érdekképviseleti szervezet fordult a biztoshoz amiatt, hogy a munkáltató postai küldemény formájában küldi meg a munkavállalók részére a munkabér-elszámolást. Az egyik beadvány szerint a munkavállalók jogos érdeke az, hogy a munkabér elszámolására vonatkozó adatokat csak és kizárólag maguk ismerhessék meg, ezt az érdeket azonban a postai küldemény formájában megküldött bérelszámolás – mivel az abban szereplõ adatokat az érintett akarata ellenére családtagja, illetõleg egyéb harmadik személy is megismerheti – sértheti. Az Avtv. 10. §-ában foglalt adatbiztonsági követelménybõl következik az, hogy a postai küldeményt olyan megjelöléssel kell ellátnia a feladónak, melynek következtében a címzett azt bizonyosan megkapja. Az, hogy az érintett munkavállaló nevére megküldött postai küldeményt más személy – így családtagjai – felbontják, nem a munkáltató adatkezelésének megítélése kérdéskörébe tartozik. Amennyiben egy harmadik személy az érintett munkavállaló hozzájárulása nélkül bontja fel a nevére érkezõ postai küldeményt, akkor azzal a személyiségi jogait, így mindenekelõtt a levéltitokhoz való jogát sérti meg. (352/A/2006) A köz- és a magánszférában dolgozók helyzetét összehasonlítva, a beadványok alapján továbbra is megállapítható, hogy az utóbbi körbe tartozókat – az irányadó jogszabályi háttér hiányossága miatt – adataik kezelése kapcsán továbbra is nagyobb számú jogsérelem éri. Ugyanakkor ez évben is érkeznek olyan beadványok, melyek a közszférában dolgozó munkavállalókat érintõ jelentõs súlyú jogsérelmekrõl számoltak be. 2007/67/II. szám Egy önkormányzatnál a választásokat követõen teljes képviselõ-testületi váltás történt. Az új testület valamennyi tagja egyben egy helyi egyesület tagja is. Az újonnan megválasztott alpolgármester a képviselõ-testület nevében a helyi önkormányzat valamennyi dolgozó munkaköri leírását, önkormányzati munkaviszonyának kezdõ idõpontját, bruttó munkabérét megkérte írásban, mely adattovábbítás meg is történt. Az átadott adatokat a beadványozó tudomása szerint az egyesület valamennyi tagja megkapta.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes